કેન્‍દ્રીય નાણામંત્રી અરૂણ જેટલીએ આજે ગાંધીનગરના મહાત્‍મા મંદિર ખાતે યોજાયેલી ‘‘રેગ્‍યુલેટરી ફ્રેમવર્ક ફોર આઇએફએસસી ઇન ઇન્‍ડિયા'' વિષયક કોન્‍ફરન્‍સને સંબોધતાં જણાવ્‍યું હતું કે, ગુજરાતે ગીફટ સીટીના માધ્‍યમથી ગ્‍લોબલ સ્‍માર્ટ સીટીના નિર્માણનો ભગીરથ પુરૂષાર્થ કર્યો છે. તેમણે જણાવ્‍યું હતું કે, ગીફટ સીટી ખાતે આકાર લેનારુ ઇન્‍ટરનેશનલ ફાયનાન્‍સ સર્વિસીઝ સેન્‍ટર દેશનું એક મહત્‍વનું લેન્‍ડ માર્ક બની રહેશે.